Lipesaleme 103 | Bibele e Inthaneteng | Phetolelo ea Lefatše le Lecha
Ea Davida. 103 Boka Jehova, Uena moea oa ka,+Esita le ntho e ’ngoe le e ’ngoe e ka hare ho ’na, e boke lebitso la hae le halalelang.+ 2 Boka Jehova, Uena moea oa ka,U se ke ua lebala liketso tsohle tsa hae,+ 3 Eena ea tšoarelang liphoso tsohle tsa hao,+Ea folisang mafu ’ohle a hao,+ 4 Ea pholosang bophelo ba hao sekoting,+Ea u roesang moqhaka oa mosa o lerato le mehauhelo,+ 5 Ea khotsofatsang nako ea hao ea bophelo ka se molemo;+Bocha ba hao bo lula bo inchafatsa feela joaloka ba ntsu.+ 6 Jehova o phethisa liketso tsa ho loka+Le liqeto tsa boahloli bakeng sa bohle ba ntseng ba etsetsoa bolotsana.+ 7 O ile a tsebisa Moshe litsela tsa hae,+A tsebisa bara ba Iseraele litšebelisano tsa hae.+ 8 Jehova o mohau ’me o mosa,+O lieha ho halefa ’me o tletse mosa o lerato.+ 9 A ke ke a lula a fumana molato ka ho sa feleng,+Kapa a lule a halefile ho isa nakong e sa lekanyetsoang.+ 10 Ha aa re etsa ho ea ka libe tsa rōna;+Leha e le hore o re tliselitse se re tšoanelang ho ea ka liphoso tsa rōna.+ 11 Etsoe joalokaha maholimo a phahame ho feta lefatše,+Mosa oa hae o lerato o phahame ho ba mo tšabang.+ 12 Joalokaha bochaba-tsatsi bo le hōle le bophirima-tsatsi,+Ka ho tšoanang o suthiselitse litlōlo tsa rōna hōle le rōna.+ 13 Joalokaha ntate a bontša mohau ho bara ba hae,+Jehova o bontšitse mohau ho ba mo tšabang.+ 14 Etsoe o tseba sebōpeho sa rōna hantle,+Oa hopola hore re lerōle.+ 15 Ha e le motho ea shoang, matsatsi a hae a joaloka a joang bo botala;+O thunya joaloka thunthung ea naha.+ 16 Etsoe moea o feta holim’a eona, ’me ha e sa le eo;+Sebaka sa eona ha se sa tla hlola se e amohela.+ 17 Empa mosa o lerato oa Jehova o teng ho tloha nakong e sa lekanyetsoang esita le ho isa nakong e sa lekanyetsoang+Ho ba mo tšabang,+Le ho loka ha hae ho bara ba bara,+ 18 Ho ba bolokang selekane sa hae+Le ho ba hopolang litaelo tsa hae e le hore ba ka li phetha.+ 19 Jehova o tiisitse terone ea hae ka thata maholimong;+Borena ba hae bo ’nile ba ba le taolo holim’a ntho e ’ngoe le e ’ngoe.+ 20 Bokang Jehova, Lōna mangeloi+ a hae, a matla ka bonatla, a phethang taelo ea hae,+Ka ho mamela lentsoe la taelo ea hae.+ 21 Bokang Jehova, lōna mabotho ’ohle a hae,+Lōna basebeletsi ba hae, ba etsang thato ea hae.+ 22 Bokang Jehova, lōna mesebetsi eohle ea hae,+Libakeng tsohle tsa taolo ea hae.+Boka Jehova, Uena moea oa ka.+